Video: EFF bars hofgebou binne | Maroela Media
Video: EFF bars hofgebou binne
'n Staalhek by die landdroshof in Pretoria Noord het Vrydag in die slag gebly. (Foto: Facebook)
Ontstoke lede van die EFF het Vrydagoggend 'n staalhek na die landdroshof in Pretoria-Noord afgebreek om toegang tot die hofgebou te verkry.
Die borgtogaansoek van Leon Coetzee word vandag in dié hof aangehoor. Coetzee is vroeër in hegtenis geneem vir die moord op Thembinkosi Thabethe.
Hy word daarvan beskuldig dat hy Thabethe drie keer met 'n mes gesteek het tydens 'n argument oor 'n boodskap wat aan Coetzee se vrou op 'n WhatsApp-groep gerig was, berig News24.
Albei mans was ten tyde van die voorval inwoners van die Green Acres-landgoed in Montana.
Lede van die EFF gaan die hofgebou binne. (Foto: Tshwane EFF/Twitter)
Verskeie video's en foto's is vanoggend op sosiale media gedeel waarin gesien kan word hoe lede van die EFF hul weg baan na die binnekant die hofgebou. Dit lyk nie of enige polisiebeamptes in sig was nie.
Staalhekke het onder meer in die slag gebly.
"Die EFF in Tshwane is ontmoedig deur die voortgesette slagting van swart mense aan die hand van arrogante wit, rassiste wat geweld teenoor weerlose swart mense pleeg wat opstaan ​​vir hul reg op waardigheid en respek, ongeag ras of velkleur," sê die party in 'n verklaring.
Coetzee voer luidens berigte aan hy het uit noodweer opgetree nadat Thabethe aggressief was en sy vrou verbaal aangeval het.
Maroela Media het 'n navraag aan die polisie sowel as die Nasionale Vervolgingsgesag oor die gebeure by die hof gerig en wag op terugvoer.
Lede van die EFF in die hof. (Foto: Tshwane EFF/Twitter)
BREAKING:The #EFF has broken down all the gates at the PTA North MagistratesCourt. They demand access to #LeonCoetzee's bail hearing. Tensions are high at court #sabcnews pic.twitter.com/qMV4KP5rSx
— Patricia Visagie (@Patrweezy) May 7, 2021
EFF In die nuus Pretoria
'Baasbrein' agter gru-moord weer borgtog geweier
Pleidooi om donkies te help beskerm
Die klomp eff rasiste en skelms, moet eerder na howe gaan waar plaasmorrdenaars is en hulle gaan soek om opgeluit te word. Tshek eff.
Kom ons kyk of hulle toegesluit gaan word
Ek dog Malema het gesê die EFF is daar om staatseiendom op te pas….. ek seker verkeerd verstaan
⚡s. Vir ons lê groot moeilikheid voor die deur. Hulle het bloed geruik en dit sal nou vinnig net al erger raak. My keel trek toe as ek daaraan dink. Wens al ons mense wil die gevaar besef en aansluit by die Suidlanders wat n ontrekkings en verdedigings plan het…daar is nie nou meer tyd vir onsinnige verskilletjies nie….ons sal moet mekaar se hand vat en versterk teen dit wat kom. Terwille van oorlewing.
Gaan hulle nou aangekla word van beskadiging van staatseiendom? Hulle is die grootste rassiste in ons land. As ek nie blank was nie, het ek skaam gekry.